**การพัฒนากิจกรรมการเรียนรู้****เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม**

**รายวิชา การใช้โปรแกรมสำเร็จรูปในงานธุรกิจ**

**Development of Learning Activities Promote to Practical Skills**

**Based on Davies’s Model via Google Classroom in**

**Courses: Use of Software Packages in Business**

นุชรัตน์ นุชประยูร1,

จงกลนี ลิ้มประภัสสร2

**บทคัดย่อ**

การวิจัยนี้มีวัตถุประสงค์เพื่อ 1) พัฒนากิจกรรมการเรียนรู้เพื่อส่งเสริมทักษะปฏิบัติตามแนวทางของ
เดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ 2) เปรียบเทียบทักษะก่อนและหลังเรียนของผู้เรียนที่เรียนด้วยกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม และ 3) ศึกษาความพึงพอใจของผู้เรียนที่เรียน[[1]](#footnote-1)ด้วยกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม กลุ่มตัวอย่าง ได้แก่ นักศึกษาระดับปริญญาตรี คณะบริหารธุรกิจและเทคโนโลยีสารสนเทศ ศูนย์นนทบุรี ภาคเรียนที่ 1 ปีการศึกษา 2564 จำนวน 26 คน ใช้การเลือกกลุ่มตัวอย่างแบบเจาะจง สถิติที่ใช้ในการวิเคราะห์ข้อมูล ได้แก่ ค่าเฉลี่ย ร้อยละ ส่วนเบี่ยงเบนมาตรฐาน และการเปรียบเทียบค่าเฉลี่ย (t-test)

ผลการวิจัยพบว่า

1) ประสิทธิภาพการจัดกิจกรรมการเรียนรู้เพื่อส่งเสริมทักษะปฏิบัติตามแนวทางของ
เดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ ของผู้เรียนมีค่า E1/E2 ที่ระดับ80.32/81.03 ซึ่งสูงกว่าเกณฑ์ที่กำหนด 80/80

 2) ผู้เรียนที่เรียนด้วยกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ พบว่า มีคะแนนทดสอบก่อนเรียนเท่ากับ 18.04 และคะแนนทดสอบหลังเรียน เท่ากับ 24.54 แสดงว่าหลังเรียนผู้เรียนมีทักษะปฎิบัติสูงกว่าก่อนเรียนอย่างมีนัยสำคัญทางสถิติที่ระดับ 0.05

 3) ผู้เรียนมีความพึงพอใจต่อกิจกรรมการเรียนรู้เพื่อส่งเสริมทักษะปฏิบัติตามแนวทางของ
เดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ มีคะแนนเฉลี่ยในภาพรวมอยู่ในระดับ มากที่สุด

**คำสำคัญ :** กิจกรรมการเรียนรู้, ส่งเสริมทักษะปฎิบัติ, แนวคิดของเดวีส์, กูเกิ้ลคลาสรูม

**Abstract**

 The objectives of this research were to 1) develop learning activities to promote skills to follow the guidelines of Davies via Google Classroom in Courses: Use of Software Packages in Business 2) compare the pre- and post-learning skills of learners with learning activities to promote Davies Guidelines skills through Google Classroom; and 3) to study the satisfaction of learners with learning activities. Learn to foster Davies Guidelines skills through Google Classroom. The sample group is bachelor's degree students. Faculty of Business Administration and Information Technology, Nonthaburi Center, 1st semester of the academic year 2021, consisted of 26 people. The statistics used in the data analysis were mean, percentage, standard deviation. and the mean comparison (t-test).

 The research results:

 1. the effectiveness of learning activities to promote skills to follow the guidelines of Davies through Google Classroom, the course of Use of Software Packages in Business. of learners with E1/E2 at the level of 80.32/81.03 which is higher than the specified threshold 80/80

 2. Students who studied with learning activities to promote skills to follow Davies' guidelines through Google Classroom, the course of Use of Software Packages in Business work, found that their pre-study test scores were equal to 18.04 and post-test scores equal to 24.54 It showed that after studying, the students had higher practical skills than before at statistical significance at the 0.05 level.

 3. Learners are satisfied with the learning activities to promote skills to follow the guidelines of Davies via Google Classroom in course of Use of Software Packages in Business. The average satisfaction level was at the highest level.

**Keywords:** Learning Activities, practical skills, Davies’s Model, Google Classroom

**บทนำ**

การดำเนินธุรกิจในยุคปัจจุบันเทคโนโลยีสารสนเทศเข้ามามีบทบาทสำคัญในทำงาน เพื่อช่วยให้การทำงานเกิดความรวดเร็ว ถูกต้องและสร้างความได้เปรียบทางการแข่งขัน ซอฟต์แวร์สำเร็จรูปด้านสำนักงานถูกนำมาใช้ในการจัดการเอกสารต่าง ๆ ในองค์กร โดยอย่างยิ่งเฉพาะโปรแกรมตารางคำนวณ หรือ Spreadsheet ที่กลายมาเป็นเครื่องมือสำคัญในการจัดการงานด้านเอกสารในสำนักงาน เนื่องจากโปรแกรมมีความสามารถในการแทรกรูปภาพ แผนภูมิ กราฟและสร้างรายงานสรุปผลได้หลากหลายมุมมองต่าง ๆ ตามที่ผู้ใช้ต้องการ จากความสามารถนี้เองส่งผลให้หลักสูตรทางด้านบริหารธุรกิจของหลายมหาวิทยาลัยได้บรรจุเนื้อหาการใช้งานโปรแกรมสำเร็จรูปนี้ไว้ในหลักสูตรที่จัดการเรียนสอน โดยคาดหวังให้ผู้เรียนเกิดความชำนาญและความสามารถใช้งานโปรแกรมสำเร็จรูปนี้ได้อย่างคล่องแคล้วและมีประสิทธิภาพ เพื่อสำเร็จการศึกษาออกมาเป็นบัณฑิตนักปฎิบัติที่มีความรู้ความสามารถสอดคล้องกับความต้องการของตลาดแรงงานตามแนวทางการพัฒนาบัณฑิตของมหาวิทยาลัยเทคโนโลยีราชมงคล

การสอนทักษะปฏิบัติตามหลักแนวคิดของเดวีส์มุ่งช่วยพัฒนาความสามารถของผู้เรียนในทักษะด้านการปฏิบัติ ที่มีวัตถุประสงค์เพื่อช่วยพัฒนาความสามารถทางด้านทักษะปฏิบัติของผู้เรียนที่ประกอบไปด้วยทักษะย่อย ๆ โดยกระบวนการเรียนการสอนด้วยทักษะปฏิบัติของเดวีส์ ประกอบด้วย 5 ขั้นตอน คือ ขั้นที่ 1 ขั้นสาธิตทักษะหรือการกระทำ ขั้นที่ 2 ขั้นสาธิตและให้ผู้เรียนปฏิบัติทักษะย่อย ขั้นที่ 3 ขั้นให้ผู้เรียนปฏิบัติทักษะย่อย ขั้นที่ 4 ขั้นให้เทคนิควิธีการ และขั้นที่ 5 ขั้นให้ผู้เรียนเชื่อมโยงทักษะย่อย ๆ จนกลายเป็นทักษะที่สมบูรณ์ ส่งผลให้ผู้เรียนเกิดการพัฒนาทักษะปฏิบัติ จนสามารถกระทำได้อย่างถูกต้อง ครบถ้วนสมบูรณ์และมีประสิทธิภาพ (ทิศนา แขมมณี, 2553: 246-247) จากการงานวิจัยที่เกี่ยวข้องกับการศึกษาและผลสัมฤทธิ์ทางการเรียนของผู้เรียนที่ได้รับจากการเรียนการสอนทักษะปฏิบัติของเดวีส์ โดยส่วนใหญ่พบว่า ผู้เรียนมีคะแนนหลังเรียนสูงกว่าก่อนเรียน รวมถึงความสามารถทางด้านทักษะปฏิบัติของผู้เรียนสูงขึ้นกว่าเกณฑ์ที่ผู้สอนกำหนด

การจัดการเรียนการสอนในรายวิชา การใช้โปรแกรมสำเร็จรูปในงานธุรกิจ ของคณะบริหารธุรกิจและเทคโนโลยีสารสนเทศ พบว่า นักศึกษาส่วนใหญ่มักมีปัญหาในเรื่องการทักษะการใช้งานโปรแกรมสำเร็จรูป อาจเนื่องมาจากผู้เรียนเป็นนักศึกษาที่ไม่ใช่สาขาระบบสารสนเทศ ทำให้นักศึกษาบางคนขาดทักษะในการปฏิบัติ อีกทั้งการจัดการเรียนการสอนที่ผ่านมาอยู่ในช่วงสถานการณ์โรคระบาด โควิด 19 ทำให้ต้องจัดการเรียนการสอนผ่านกูเกิ้ลคลาสรูม ส่งผลให้ผลสัมฤทธิ์ทางการเรียนในภาคปฎิบัติมีผลการเรียนน้อยกว่าที่ควรจะเป็น จากปัญหาและความสำคัญที่กล่าวมาข้างต้น ผู้วิจัยจึงมีความสนใจที่พัฒนากิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูมายวิชา การใช้โปรแกรมสำเร็จรูปในงานธุรกิจ โดยผลการจัดการเรียนการสอนที่ศึกษาในงานวิจัยนี้จะนำไปใช้เป็นแนวทางในการจัดการเรียนสอนเพื่อเพิ่มผลสัมฤทธิ์ทางการเรียนของผู้เรียนในรายวิชาการใช้โปรแกรมสำเร็จรูปในงานธุรกิจและรายวิชาที่ลักษณะเนื้อหาใกล้เคียงกันต่อไป

**วัตถุประสงค์การวิจัย**

1. พัฒนากิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ

2. เปรียบเทียบทักษะก่อนและหลังเรียนของผู้เรียนที่เรียนด้วยกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ

3. ศึกษาความพึงพอใจของผู้เรียนที่เรียนด้วยกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ

**ประชากรและกลุ่มตัวอย่าง**

ประชากร ได้แก่ นักศึกษาปริญญาตรี คณะบริหารธุรกิจและเทคโนโลยีสารสนเทศ ศูนย์นนทบุรี ที่ลงทะเบียนเรียนใน รายวิชา การใช้โปรแกรมสำเร็จรูปในงานธุรกิจภาคเรียนที่ 1 ปีการศึกษา 2564 ซึ่งมีจำนวน 2 กลุ่มเรียน โดยกลุ่มเรียนที่ 1 จำนวน 26 คน และกลุ่มเรียนที่ 2 จำนวน 20 คน รวมทั้งหมด 46 คน

กลุ่มตัวอย่าง ได้แก่ นักศึกษาระดับปริญญาตรี คณะบริหารธุรกิจและเทคโนโลยีสารสนเทศ ศูนย์นนทบุรี ที่ลงทะเบียนเรียนในรายวิชา การใช้โปรแกรมสำเร็จรูปในงานธุรกิจภาคเรียนที่ 1 ปีการศึกษา 2564 กลุ่มเรียนที่ 1 มีจำนวน 26 คน ใช้วิธีการเลือกกลุ่มตัวอย่างแบบเจาะจง

**เครื่องมือทีใช้ในการวิจัย**

1. แผนการจัดการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ จำนวน 3 แผน ใช้เวลาจัดการเรียนรู้ 12 ชั่วโมง โดยมีขั้นตอนการจัดการเรียนรู้ 5 ขั้น ดังนี้ ขั้นที่ 1 ขั้นสาธิตทักษะหรือการกระทำ ขั้นที่ 2 ขั้นสาธิตและให้ผู้เรียนปฏิบัติทักษะย่อย ขั้นที่ 3 ขั้นให้ผู้เรียนปฏิบัติทักษะย่อย ขั้นที่ 4 ขั้นให้เทคนิควิธีการ ขั้นที่ 5 ขั้นให้ผู้เรียนเชื่อมโยงทักษะย่อย ๆ ซึ่งได้ผ่านการประเมินคุณภาพของแผนการจัดการเรียนรู้โดยผู้เชี่ยวชาญ 3 ท่าน และผลการประเมินคุณภาพรวมอยู่ในระดับมาก มีค่าเฉลี่ยเท่ากับ 4.80 ($\overbar{x}$ = 4.80, S.D. = 0.42)

2. แบบวัดผลสัมฤทธิ์ทางการเรียนวิชา การใช้โปรแกรมสำเร็จรูปในงานธุรกิจ ที่ผ่านการหาค่า IOC จากผู้เชี่ยวชาญจำนวน 3 ท่าน มีค่า IOC อยู่ในระหว่าง 0.67 – 1.00 แบบทดสอบมีลักษณะเป็นปรนัยชนิดเลือกตอบ 4 ตัวเลือก จำนวน 30 ข้อ เพื่อใช้ประเมินระดับความรู้ ความเข้าใจและการนำไปใช้ของผู้เรียน

3. แบบสอบถามความพึงพอใจของผู้เรียนที่มีต่อกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ ใช้เกณฑ์การประเมินมาตราส่วนประมาณค่า 5 ระดับ ของลิเคอร์ท (Likert) มีเกณฑ์การแปลผลดังนี้ (บุญชม ศรีสะอาด, 2558)

 คะแนนเฉลี่ย 4.51 – 5.00 หมายถึง มากที่สุด

 คะแนนเฉลี่ย 3.51 – 4.50 หมายถึง มาก

 คะแนนเฉลี่ย 2.51 – 3.50 หมายถึง ปานกลาง

 คะแนนเฉลี่ย 1.51 – 2.50 หมายถึง น้อย

 คะแนนเฉลี่ย 1.00 – 1.50 หมายถึง น้อยที่สุด

**การเก็บรวบรวมข้อมูล**

ผู้วิจัยได้ดำเนินการเก็บรวบรวมข้อมูล ดังนี้

1. ก่อนดำเนินการจัดการเรียนการสอนผู้วิจัยจะทำการปฐมนิเทศนักศึกษาที่เป็นกลุ่มตัวอย่าง เพื่อชี้แจงวัตถุประสงค์ ผลการเรียนรู้ที่คาดหวัง กิจกรรมการเรียนการสอน รวมทั้งวิธีการวัดผลและประเมินผล

2. ทำผู้เรียนทำแบบทดสอบก่อนเรียน โดยใช้แบบทดสอบวัดผลสัมฤทธิ์ทางการเรียนที่ผู้วิจัยสร้างขึ้นเป็นแบบปรนัย 4 ตัวเลือก จำนวน 30 ข้อ จากนั้นทำการตรวจและบันทึกผลคะแนนของผู้เรียนแต่ละคน

3. ดำเนินการสอนตามแผนการจัดกิจกรรมการเรียนการสอนเพื่อส่งเสริมทักษะปฏิบัติตามแนวทางของเดวีส์ ที่ได้พัฒนาและทำการปรับปรุงแก้ไขตามคำแนะนำของผู้เชี่ยวชาญ จากนั้นทำการประเมินพิจารณาให้คะแนนตามเกณฑ์แล้วบันทึกผลคะแนน

4. หลังจากผู้วิจัยดำเนินการสอนครบตามเนื้อหาที่กำหนดในแผนการจัดการเรียนรู้ให้ผู้เรียนทำแบบทดสอบหลังเรียน โดยใช้แบบทดสอบวัดผลสัมฤทธิ์ทางการเรียนฉบับเดียวกันกับที่ให้ผู้เรียนทำการทดสอบก่อนเรียน จากนั้นทำการตรวจและบันทึกผลคะแนน

5. หลังสิ้นสุดการจัดกิจกรรมเรียนสอนให้ผู้เรียนทุกคนทำการประเมินความพึงพอใจที่มีต่อกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ ด้วยแบบประเมินความพึงพอใจที่ผู้วิจัยได้พัฒนาขึ้น

6. นำผลคะแนนจากแบบทดสอบวัดผลสัมฤทธิ์ทางการเรียนและผลการประเมินความพึงพอใจต่อกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ มาทำการวิเคราะห์หาค่าเฉลี่ย ค่าส่วนเบี่ยงเบนมาตรฐาน และทำการแปลความหมายระดับค่าคะแนน

**สรุปผลการวิจัย**

1. ประสิทธิภาพการจัดกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูมรายวิชา การใช้โปรแกรมสำเร็จรูปในงานธุรกิจ

**ตารางที่ 1** ผลการวิเคราะห์ประสิทธิภาพด้านกระบวนการ (E1) และประสิทธิภาพด้านผลลัพธ์ (E2)

|  |  |  |  |  |
| --- | --- | --- | --- | --- |
| **ประสิทธิภาพ** | **คะแนนเต็ม** | $$\overbar{x}$$ | **S.D.** | **ร้อยละ** |
| ด้านกระบวนการ (E1) | 30 | 24.12 | 2.03 | 80.38 |
| ด้านผลลัพธ์ (E2) | 30 | 24.31 | 1.44 | 81.03 |
| **ประสิทธิภาพของแผนการจัดการเรียนรู้ ( E1/E2 )** | **80.32/81.03** |  |

จากตารางที่ 1 พบว่า ประสิทธิภาพของแผนการจัดการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม ด้านกระบวนการ (E1) มีค่าเฉลี่ยเท่ากับ 24.12 คิดเป็นร้อยละ 80.38 และด้านผลลัพธ์ (E2) มีค่าเฉลี่ยเท่ากับ 24.31 คิดเป็นร้อยละ 81.03 แสดงให้เห็นว่า แผนการจัดการเรียนรู้มีประสิทธิภาพเท่ากับ 80.32/81.03 ซึ่งสูงกว่าเกณฑ์ที่กำหนด 80/80

2. เปรียบเทียบทักษะปฎิบัติก่อนและหลังเรียนของผู้เรียนที่เรียนด้วยกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูมรายวิชา การใช้โปรแกรมสำเร็จรูปในงานธุรกิจ

**ตารางที่ 2** ผลการวิเคราะห์ทักษะปฎิบัติก่อนและหลังเรียนจากกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ

|  |  |  |  |  |  |
| --- | --- | --- | --- | --- | --- |
|  | **N** | $$\overbar{x}$$ | **S.D.** | **ร้อยละ** | **t** |
| ทดสอบก่อนเรียน | 26 | 18.04 | 2.24 | 60.13 | 29.26\* |
| ทดสอบหลังเรียน | 26 | 24.54 | 2.37 | 81.80 |

\*มีนัยสำคัญทางสถิติที่ระดับ .05

จากตารางที่ 2 พบว่า ผลการวิเคราะห์ทักษะปฎิบัติการทดสอบก่อนเรียนมีคะแนนเฉลี่ย 18.04 คะแนน คิดเป็นร้อยละ 60.13 ของคะแนนเต็มและหลังเรียนมีคะแนนเฉลี่ย 24.54 คะแนน คิดเป็นร้อยละ 81.80 ของคะแนนเต็ม 30 คะแนน เมื่อเปรียบเทียบงคะแนนก่อนและหลังเรียน พบว่า คะแนนสอบหลังเรียนสูงกว่าก่อนเรียนอย่างมีนัยสำคัญทางสถิติที่ระดับ 0.05

3. ศึกษาความพึงพอใจของผู้เรียนต่อกิจกรรมการเรียนรู้เพื่อส่งเสริมทักษะปฏิบัติตามแนวทางของ
เดวีส์ผ่านกูเกิ้ลคลาสรูมรายวิชา การใช้โปรแกรมสำเร็จรูปในงานธุรกิจ

**ตารางที่ 3** ผลการวิเคราะห์ความพึงพอใจของผู้เรียนต่อกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ

|  |  |  |  |
| --- | --- | --- | --- |
| **รายการประเมิน** | $$\overbar{x}$$ | **S.D.** | **แปลผล** |
| 1. ความพึงพอใจต่อการจัดกิจกรรมการเรียนรู้ ขั้นที่ 1 ขั้นสาธิตทักษะหรือการกระทำ | 4.46 | 0.59 | มาก |
| 2. ความพึงพอใจต่อการจัดกิจกรรมการเรียนรู้ ขั้นที่ 2 ขั้นสาธิตและให้นักเรียนปฏิบัติทักษะย่อย | 4.65 | 0.48 | มากที่สุด |
| 3. ความพึงพอใจต่อการจัดกิจกรรมการเรียนรู้ ขั้นที่ 3 ขั้นให้นักเรียนลงมือปฏิบัติทักษะย่อย | 4.50 | 0.50 | มาก |

**ตารางที่ 3** (ต่อ)

|  |  |  |  |
| --- | --- | --- | --- |
| **รายการประเมิน** | $$\overbar{x}$$ | **S.D.** | **แปลผล** |
| 4. ความพึงพอใจต่อการจัดกิจกรรมการเรียนรู้ ขั้นที่ 4 ขั้นให้เทคนิควิธีการ | 4.53 | 0.58 | มากที่สุด |
| 5. ความพึงพอใจต่อการจัดกิจกรรมการเรียนรู้ ขั้นที่ 5 ขั้นให้ผู้เรียนเชื่อมโยงทักษะย่อยเป็นทักษะที่สมบูรณ์ | 4.46 | 0.64 | มาก |
| 6. ความพึงพอใจต่อการจัดกิจกรรมการเรียนรู้ผ่าน Google Classroom | 4.61 | 0.49 | มากที่สุด |
| 7. ความพึงพอใจต่อเนื้อหาประกอบการจัดกิจกรรมการเรียนรู้ | 4.50 | 0.58 | มาก |
| 8. ความพึงพอใจต่อสื่อประกอบการจัดกิจกรรมการเรียนรู้ | 4.42 | 0.50 | มากที่สุด |
| 9. ความพึงพอใจในการจัดกิจกรรมการเรียนรู้ต่อใบความรู้ | 4.69 | 0.47 | มาก |
| 10. ความพึงพอใจในการจัดกิจกรรมการเรียนรู้ต่อผู้สอน | 4.61 | 0.57 | มากที่สุด |
| 11. ความพึงพอใจต่อวิธีการประเมินผล | 4.46 | 0.58 | มาก |
| 12. ความพึงพอใจต่อเกณฑ์การประเมินผล | 4.46 | 0.50 | มาก |
| **สรุปภาพรวม** | **4.53** | **0.54** | **มากที่สุด** |

 จากตารางที่ 3 พบว่า ความพึงพอใจของผู้เรียนที่มีต่อกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจจำนวน 26 คน ในภาพรวมมีระดับความพึงพอใจมากที่สุด ( $\overbar{x} $**=** 4.53, S.D. = 0.54) สำหรับรายการประเมินที่มีคะแนนสูงสุด ได้แก่ ผู้เรียนมีความพึงพอใจในการจัดกิจกรรมการเรียนรู้ต่อใบความรู้มีระดับมากที่สุด ( $\overbar{x}$ = 4.69, S.D.=0.47) รองลงมามีค่าเฉลี่ยเท่ากัน คือ ความพึงพอใจต่อการจัดกิจกรรมการเรียนรู้ผ่าน Google Classroom ระดับมากที่สุด ($\overbar{x}$ = 4.61, S.D. = 0.49) และความพึงพอใจในการจัดกิจกรรมการเรียนรู้ต่อผู้สอนระดับมากที่สุด ( $\overbar{x}$ = 4.61, S.D. = 0.57) และน้อยที่สุด คือ ความพึงพอใจต่อสื่อประกอบการจัดกิจกรรมการเรียนรู้ระดับมาก ( $\overbar{x}$ = 4.42, S.D. = 0.50) ตามลำดับ

**อภิปรายผล**

1. ผลการวิเคราะห์ประสิทธิภาพการจัดกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ ด้านกระบวนการ (E1) มีค่าเฉลี่ยเท่ากับ 24.12 คิดเป็นร้อยละ 80.32 และด้านผลลัพธ์ (E2) มีค่าเฉลี่ยเท่ากับ 24.31 คิดเป็นร้อยละ 81.03 แสดงว่า แผนการจัดการเรียนรู้ มีประสิทธิภาพเท่ากับ 80.32/81.03 ซึ่งสูงกว่าเกณฑ์ที่กำหนด สอดคล้องกับงานวิจัยของ ศศิธร เอี่ยมทองคำและคณะ ได้ศึกษาการจัดกิจกรรมการเรียนรู้ด้วยเทคนิคการเรียนรู้โดยใช้สมองเป็นฐาน (Brain-Based Learning) ร่วมกับการจำคำศัพท์เทคนิคนีมโมนิคส์ (Mnemonics) เพื่อพัฒนาทักษะการอ่าน วิชาภาษาอังกฤษ เรื่อง เทศกาลและงานฉลองของนักเรียนชั้นประถมศึกษาปีที่ 3 พบว่า ผลการวิเคราะห์ประสิทธิภาพการจัดกิจกรรมการเรียนรู้ด้วยเทคนิคการเรียนรู้โดยใช้สมองเป็นฐาน เพื่อพัฒนาทักษะการอ่านมีประสิทธิภาพด้านกระบวนการ (E1) คิดเป็นร้อยละ 81.54 และประสิทธิภาพของผลลัพธ์ (E2) คิดเป็นร้อยละ 91.90 แสดงว่ามีระสิทธิภาพเท่ากับ 81.54/91.90 ซึ่งสูงกว่าเกณฑ์มาตรฐานที่กำหนด 80/80

2. ผลการวิเคราะห์ทักษะปฎิบัติของผู้เรียนก่อนและหลังเรียนจากกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูมของผู้เรียนมีคะแนนเฉลี่ยก่อนเรียน 18.04 คะแนน และหลังเรียน 24.54 คะแนน คิดเป็นร้อยละ 81.80 เมื่อเปรียบเทียบคะแนนก่อนและหลังเรียน พบว่า คะแนนสอบหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 สอดคล้องกับ งานวิจัยของพูลสวัสดิ์ มาลา ได้ศึกษาผลของรูปแบบการเรียนการสอนทักษะปฏิบัติของเดวีส์เสริมด้วยแบบฝึกทักษะปฏิบัติต่อผลสัมฤทธิ์ทางการเรียนและทักษะปฏิบัติคอมพิวเตอร์ของนักเรียนชั้นประถมศึกษาปีที่ 4 ผลการวิจัยพบว่า นักเรียนมีคะแนนเฉลี่ยความสามารถด้านทักษะปฏิบัติวิชาคอมพิวเตอร์ หลังเรียนโดยรวมเท่ากับ 103.08 คะแนน คิดเป็นร้อยละ 88.10 ซึ่งมีคะแนนเกินร้อยละ 80 ขึ้นไปเช่นเดียวกัน

3. ผลการศึกษาความพึงพอใจของผู้เรียนที่มีต่อกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ ผลการวิจัยพบว่า ระดับความพึงพอใจในภาพรวมมีระดับมากที่สุด ( $\overbar{x} $**=** 4.53, S.D. = 0.54) ทั้งนี้อาจเนื่องมาจากการจัดกิจกรรมการเรียนการสอนโดยใช้รูปแบบการสอนทักษะปฏิบัติของเดวีส์ผ่านกูเกิ้ลคลาสรูมซึ่งเป็นสื่อสังคมออนไลน์ช่วยกระตุ้นให้นักเรียนเกิดการเรียนรู้อย่างแท้จริง เน้นการเรียนรู้โดยเกิดจากตัวนักเรียนเป็นสำคัญ มีความยืดหยุ่นด้านเวลาผู้เรียนสามารถวางแผนการเรียนตนเองได้เป็นอย่างดี นอกจากนั้นการจัดกิจกรรมการเรียนการสอนยังจัดให้นักเรียนทำกิจกรรมให้เสร็จสิ้นภายในชั้นเรียน นักเรียนมีการลงมือปฏิบัติจริงเกิดความสนุกสนาน ตื่นเต้น และเกิดความภาคภูมิกับชิ้นงานที่ตนเองทำได้สำเร็จ ซึ่งสอดคล้องกับงานวิจัยของเอกศักดิ์ แหชัยภูมิ ได้พัฒนากิจกรรมการเรียนรู้ตามรูปแบบการเรียนการสอนของเดวีส์ผ่านสื่อสังคมเพื่อส่งเสริมทักษะปฏิบัติโปรแกรมสำเร็จรูปด้านเอกสารสำหรับนักเรียนชั้นประกาศนียบัตรวิชาชีพ ผลการวิจัยพบว่า ระดับความพึงพอใจโดยภาพรวมมากที่สุด ( $\overbar{x} $**=** 4.58, S.D. = 0.17) เมื่อเปรียบเทียบทักษะการปฏิบัติจากรูปแบบการเรียนการสอนของเดวีส์ผ่านสื่อสังคมเพื่อส่งเสริมทักษะปฏิบัติที่พัฒนาขึ้นผู้เรียนมีผลสัมฤทธิ์ทางการเรียนสูงกว่ากลุ่มที่เรียนแบบปกติ อย่างมีนัยสำคัญทางสถิติที่ระดับ .05

**ข้อเสนอแนะ**

 ข้อเสนอแนะในการนำงานวิจัยไปใช้

 1. ในการจัดกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูม รายวิชา การใช้โปรแกรมสำเร็จรูปในงานธุรกิจ ผู้สอนควรทำการศึกษาและทำความเข้าใจขั้นตอนในการจัดกิจกรรมการเรียนรู้ให้ชัดเจน ควรจัดเตรียมสื่อที่ใช้ในการจัดกิจกรรมการเรียนรู้ให้เรียบร้อย ผู้สอนควรที่จะเลือกสื่อการเรียนรู้ที่ง่ายต่อความเข้าใจของผู้เรียน นอกจากนี้ผู้สอนควรทำการบันทึกคลิปวีดีโอหลังการสอน เพื่อนำมาปรับปรุง ซึ่งจะส่งผลให้การจัดกิจกรรมการเรียนรู้มีประสิทธิภาพมากขึ้น

 2. การจัดกิจกรรมการเรียนรู้เพื่อส่งเสริมทักษะปฏิบัติตามแนวทางของเดวีส์ผ่านกูเกิ้ลคลาสรูมรายวิชา การใช้โปรแกรมสำเร็จรูปในงานธุรกิจ ผู้เรียนที่เรียนมักจะไม่ค่อยกล้าตอบคำถามหรือซักถามข้อสงสัย เนื่องจากขาดความมั่นใจและกลัวว่าจะตอบคำถามผิดแล้วกังวลว่าเพื่อนในห้องจะพูดจาให้รู้สึกอับอาย ดังนั้นผู้สอนควรกระตุ้นให้ผู้เรียนกล้าที่จะตอบคำถามหรือข้อสงสัย ผู้สอนควรให้กำลังใจและทำให้ผู้เรียนรู้สึกว่าการตอบถามคำถามผิดไม่ใช่เรื่องน่าอายและควรกระตุ้นให้ทุกคนมีส่วนร่วมให้การตอบคำถามและซักถามข้อสงสัย ซึ่งจะทำให้ประสิทธิภาพในการจัดการเรียนรู้มีประสิทธิภาพมากขึ้น

 ข้อเสนอแนะในการศึกษาครั้งต่อไป

 1. ควรทำวิจัยเกี่ยวกับรายละเอียดกิจกรรมในกระบวนการฝึกปฏิบัติของผู้เรียนขณะฝึกปฏิบัติผ่านกูเกิ้ลคลาสรูมเพิ่มเติม เพื่อนำมาปรับปรุงการแผนการจัดการเรียนรู้ให้เกิดความเหมาะสมและเกิดประโยชน์ต่อการจัดกิจกรรมการเรียนการสอนต่อไป

 2. ควรมีการทำวิจัยเพื่อเปรียบเทียบผลสัมฤทธิ์ทางการเรียนของการจัดการเรียนการสอนเพื่อส่งเสริมทักษะปฏิบัติตามแนวทางของเดวีส์ผ่าน
กูเกิ้ลคลาสรูมกับรูปแบบการสอนและเทคนิคการสอนอื่น ๆ เพื่อหารูปแบบที่เหมาะสมต่อการเรียนการสอนต่อไป

**เอกสารอ้างอิง**

1.ทิศนา แขมมณี. (2553). **ศาสตร์การสอนองค์ความรู้เพื่อการจัดกระบวนการเรียนรู้ที่มีประสิทธิภาพ. กรุงเทพฯ**: จุฬาลงกรณ์มหาวิทยาลัย.

2. ทัศนีย์ สุอาราม, พรรณราย เทียมทัน. (2561). **ผลการจัดการเรียนรู้โดยใช้รูปแบบการสอนทักษะปฏิบัติของเดวีส์ที่มีต่อทักษะกระบวนการทำงานวิชาการงานอาชีพและเทคโนโลยีของนักเรียนชั้นประถมศึกษาปีที่ 5**. วารสารวิชาการและวิจัยสังคมศาสตร์. ปีที่ 13 ฉบับที่ 38 พฤษภาคม – สิงหาคม 2561.

3. พูลสวัสดิ์ มาลา, สมชาย วรกิจเกษมสกุล, ชาติชาย ม่วงปฐม. (2561). **ผลของรูปแบบการเรียนการสอนทักษะปฏิบัติของเดวีส์เสริมด้วยแบบฝึกทักษะปฏิบัติต่อผลสัมฤทธิ์ทางการเรียนและทักษะปฏิบัติคอมพิวเตอร์ของนักเรียนชั้นประถมศึกษาปีที่ 4**. วารสารวิชาการมหาวิทยาลัยราชภัฏอุดรธานี. ปีที่ 6 ฉบับที่ 1 มกราคม – มิถุนายน 2561.

4. ศศิธร เอี่ยมทองคำ, กุหลาบ ปุริสาร, วรวิทย์ ตันฑนะเทวินทร์, สายัณห์ ผาน้อย. (2563). **การจัดกิจกรรมการเรียนรู้ด้วยเทคนิคการเรียนรู้โดยใช้สมองเป็นฐาน (Brain-Based Learning) ร่วมกับการจำคำศัพท์เทคนิคนีมโมนิคส์ (Mnemonics) เพื่อพัฒนาทักษะการอ่าน วิชาภาษาอังกฤษ เรื่อง เทศกาลและงานฉลองของนักเรียนชั้นประถมศึกษาปีที่ 3**. วารสารวิทยาลัยบัณฑิตเอเชีย. ปีที่ 10 ฉบับที่ 4 ตุลาคม – ธันวาคม 2563.

5. เอกศักดิ์ แหชัยภูมิ, ทรงศักดิ์ สองสนิท, ประวิทย์ สิมมาทัน. (2561). **การพัฒนากิจกรรมการเรียนรู้ตามรูปแบบการเรียนการสอนของเดวีส์ผ่านสื่อสังคม เพื่อส่งเสริมทักษะปฏิบัติโปรแกรมสำเร็จรูปด้านเอกสาร สำหรับนักเรียนชั้นประกาศนียบัตรวิชาชีพ**. วารสารวิชาการการจัดการเทคโนโลยีสารสนเทศและนวัตกรรม คณะเทคโนโลยีสารสนเทศ มหาวิทยาลัยราชภัฏมหาสารคาม. ปีที่ 5 ฉบับที่ 2 กรกฎาคม – ธันวาคม 2561.

1. 1 2อาจารย์สาขาวิชาระบบสารสนเทศและคอมพิวเตอร์ธุรกิจ คณะบริหารธุรกิจและเทคโนโลยีสารสนเทศ มหาวิทยาลัยเทคโนโลยีราชมงคลสุวรรณภูมิ ศูนย์นนทบุรี [↑](#footnote-ref-1)